Neizpaušanas vienošanās
[bookmark: _GoBack]Ventspils, 2026.gada __._____________

Pašvaldības SIA “Ventspils siltums”, vienotais reģistrācijas Nr.40003007655 (turpmāk – Pasūtītājs), kuras vārdā pamatojoties uz statūtiem rīkojas tās valdes priekšsēdētājs Arnis Uzaris, no vienas puses, un
____________________, vienotais reģistrācijas Nr.________________(turpmāk – Piegādātājs), ________________________________ personā, kurš rīkojas saskaņā ar ___________________, no otras puses, abi kopā turpmāk tekstā saukti – Puses, katrs atsevišķi – Puse,

1. Vienošanās mērķis
1.1. Pasūtītājs rīko tirgus izpēti par Ventas šķērsojuma ar siltumtīkliem būvniecību, un šim nolūkam Piegādātājam tiks izsniegti tehniskie izejas dati, kas nepieciešami paredzamo izmaksu noteikšanai un piedāvājuma sagatavošanai.
1.2. Šīs Vienošanās mērķis ir noteikt kārtību, kādā Piegādātājs drīkst izmantot un aizsargāt Pasūtītāja izsniegto konfidenciālo informāciju.

2. Konfidenciālās informācijas definīcija
2.1. Par Konfidenciālo informāciju uzskatāma jebkāda Pasūtītāja Piegādātājam izsniegtā informācija, tai skaitā, bet ne tikai:
· tehniskie izejas dati, topogrāfija, ģeotehniskā informācija, esošo tīklu shēmas, hidrauliskie aprēķini;
· projektēšanas prasības, tehniskās specifikācijas, rasējumi, skices, apraksti;
· jebkuri dati, dokumenti, materiāli vai informācija, kas saistīta ar Ventas šķērsojuma izbūvi;
· jebkura cita informācija, kas skaidri norādīta kā konfidenciāla vai kuru Piegādātājs saprātīgi var uzskatīt par konfidenciālu.
2.2. Konfidenciālā informācija ietver gan rakstisku, gan mutisku, gan elektronisku informāciju.

3. Izņēmumi
3.1. Konfidenciālā informācija neietver informāciju, kas:
· ir publiski pieejama bez Piegādātāja pārkāpuma;
· Piegādātājam jau bija zināma pirms tās izsniegšanas;
· Piegādātājs to ir ieguvis likumīgi no trešās personas, kas nav saistīta ar neizpaušanas pienākumu;
· Piegādātājs to ir izstrādājis patstāvīgi, neizmantojot Pasūtītāja konfidenciālo informāciju.

4. Piegādātāja pienākumi
4.1. Piegādātājs apņemas:
· neizpaust Konfidenciālo informāciju trešajām personām bez Pasūtītāja rakstiskas piekrišanas;
· izmantot Konfidenciālo informāciju tikai piedāvājuma sagatavošanai tirgus izpētei;
· nodrošināt, ka Konfidenciālā informācija netiek kopēta, izplatīta vai izmantota citiem nolūkiem;
· aizsargāt Konfidenciālo informāciju ar tādu pašu rūpību kā savu konfidenciālo informāciju, bet ne mazāk kā saprātīgu rūpību;
· nodrošināt, ka Konfidenciālo informāciju saņem tikai tie Piegādātāja darbinieki vai apakšuzņēmēji, kuriem tā nepieciešama piedāvājuma sagatavošanai, un ka viņi ievēro šīs Vienošanās noteikumus.

5. Neizpaušanas pienākuma termiņš
5.1. Piegādātāja pienākums neizpaust un neizmantot Konfidenciālo informāciju ir spēkā beztermiņa, līdz brīdim, kad Konfidenciālā informācija:
· likumīgi kļūst publiski pieejama, vai
· Pasūtītājs rakstiski atsauc neizpaušanas pienākumu.

6. Materiālu atgriešana vai iznīcināšana
6.1. Pēc tirgus izpētes noslēguma vai pēc Pasūtītāja pieprasījuma Piegādātājs apņemas:
· atgriezt Pasūtītājam visus dokumentus, datnes un materiālus, kas satur Konfidenciālo informāciju, vai
· iznīcināt tos un rakstiski apliecināt iznīcināšanu.

7. Pārkāpuma sekas
7.1. Piegādātājs ir atbildīgs par jebkuru Konfidenciālās informācijas izpaušanu vai neatļautu izmantošanu. Pasūtītājam ir tiesības pieprasīt:
· zaudējumu atlīdzību,
· tiesas aizsardzību (tai skaitā pagaidu noregulējumu),
· jebkuru citu likumā paredzēto tiesību aizsardzības līdzekli.

8. Attiecību raksturs
8.1. Šī Vienošanās neuzliek Pusēm pienākumu noslēgt līgumu par būvniecību vai jebkādu citu sadarbību. Vienošanās regulē tikai konfidenciālās informācijas izsniegšanu un aizsardzību.

9. Piemērojamie tiesību akti
9.1. Vienošanās tiek interpretēta saskaņā ar Latvijas Republikas tiesību aktiem. Strīdi tiek risināti sarunu ceļā, bet, ja tas nav iespējams, – Latvijas tiesās pēc Pasūtītāja juridiskās adreses.

10. Pušu rekvizīti un paraksti
	Pircējs:

Talsu  iela 84, Ventspilī, LV - 3602,
tel.: 63602200,

_______________________________ 			______________________________
Valdes priekšsēdētājs A.Uzaris	

